钦定古今图书集成/明伦汇编/闺媛典/第059卷 > 王廷征妻曹氏
## 钦定古今图书集成/明伦汇编/闺媛典/第059卷 > 王廷征妻曹氏

按《容城县志》：“曹氏，王廷征妻。夫病卒，氏昼夜悲号，数
日不食。姑与母苦劝之，延月馀，仍不食死。事闻，有司
旌表。”

===刘渤妻王氏===按《容城县志》：“王氏，刘渤妻。年二十，夫亡，无子，止一女，
执志苦守，嫁其女，纺绩勤苦，二十馀年。丙子之变，氏
从女家来，贼欲携之去，氏不从，被杀于道旁。”